text: [{"text_idx": "#000000", "text": "Beware of worshipping the God of Ellen White and Trinitarians. Her god has a divine son who is 'equal with God, infinite and omnipotent.' We worship, instead, the God of Yahushua. Even though Yahushua was Yahuwah's Messiah, the highest level of agency ever reached by any being, thus enabling him to do the works of Yahuwah and teach His words, He never considered himself equal to the Father. He kept reminding us that the Father was greater than him. He also confirmed that he could do nothing independently, for he depended entirely on Yahuwah. At WLC, we are consumed with worshiping the God of Yahushua and denouncing the god of Ellen White and the Trinitarians. The efforts many have undertaken over time to promote her as Yahuwah's messenger/spokesperson for these last days are deplorable. Such hapless efforts mislead millions worldwide into worshiping Ellen White's false and non-existent god. Click here to familiarize yourself with 8 verses affirming Yahushua's God."}, {"text_idx": "#000001", "text": "Kamwi kampango ka Bbaibbele kabelesygwa kanjaanji kutabilila muzeezo wa mulilo uutamani kajanwa mu Ciyubunuzyo:"}, {"text_idx": "#000002", "text": "\u201cooyo uyoonywa waini wabukali bwa Elohimu, uuyootilwa kuzwa munkomeki yabukali bwa bwakwe kakunyina akutontozegwa. Boonse bacita ceeci bayoopenzegwa amulilo amabwe aasalufa kumbele lyabangelo basalala alya Mwanaa mbelele. Lino kupya kwamapenzi aaya nkwalyoonse alyoonse. Aabo bakomba munyama amutuni wakwe kunyina nobayoolyookezya kuzwa kukupya ooku sikati amasiku, antoomwe abaabo boonse batambula cisimbo cazina lyakwe.\u201d (Ciyubunuzyo 14:10, 11)"}, {"text_idx": "#000003", "text": "Cizuminano Cakale cibelesya bbala lya \u201cmulilo\u201d ziindi zili makumi otatwe acomwe. Eeli bbala lisanduludwe kuzwa kubbala lyaci Hebulayo lyakuti Sheol. Kutali kwaamba busena buyaka mulilo lyoonse, ibbala lya sheol lyaambilizya buyo busena nokuba ciimo ca bafwide:"}, {"text_idx": "#000005", "text": "Ma\u014bunu\u014bunu aamulilo uuyaka lyoonse taakatalisya muzeezo wa \u201cmulilo uutamani\u201d kusikila Cizuminano Cipya nicaasandulwa kuya mu ci Giliki."}, {"text_idx": "#000006", "text": "Kuti naa liso lyako lyalulyo lyakulebya kuti ubisye, linonkole ulisowe, nkaambo ncibotu kuti wasweekelwa cimwi cipaanzi camubili wako kwiinda kuti mubili woonse wasowelwa mumulilo uutazimi. Kuti naa kuboko kwako kwalulyo kwakulebya kuti ubisye, kukosole ukusowe, nkaambo nkubotu kuti naa wasweekelwa cimwi cipaanzi camubili wako kwiinda kuti mubili wako woonse wasowelwa mumulilo uutazimi\u201d (Mateyo 5:29, 30)"}, {"text_idx": "#000007", "text": "Ibbala lya bbibi lya mulilo lilisanduludwe ziindi zili kkumi kuzwa kuli lyaci Giliki lyakuti Hades eelyo lyeendelana alya Sheol kuti mbusena naa nciimo ca basweekede."}, {"text_idx": "#000008", "text": "Ziindi kkumi azibili, ibbala lya \u201cmulilo\u201d lizyila kubbala lya ge\u0306e\u0306nna (gheh'-en-nah) , eelyo lyaambilizya Musena ooko bana Isilayeli nkubaali kuumpila zipaililo zya bana babo. Lilabelesyegwa ca maambila mbali kuti \u201cndizina lya busena (nokuba ciimo) ca cisubulo citamani.\u201d (#1067, The New Strong\u2019s Expanded Dictionary of Bible Words.)"}, {"text_idx": "#000009", "text": "Mangwalo atuyiisya kuti boonse bakaka lufutuko akuzanga kabalamatila cinyonyoono, bayoosubulwa kwiinda mukuumpwa. Nokuba boobo, eeci ceelede kuteelelwa kweendelanya amumuni uuyubunudwe mu Bbaibbele kwaambilizya cisubulo ca basofweede."}, {"text_idx": "#000011", "text": "\u201cBulumbu bwa cinyonyoono ndufu; pele cipego cokwa [Elohimu] mbuumi butamani kwiinda muli [Yahushua Mufutuli wesu].\u201d (Baloma 6:23)"}, {"text_idx": "#000012", "text": "Aboobo, \u201cmulilo\u201d waambwa mu Mangwalo waambilizya cisubulo ncobayoopegwa basofweede eeco ciyoobanyonyoona."}, {"text_idx": "#000013", "text": "\u201cKasimpe buzuba bulasika, bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli bwizu mumulilo, kasimpe buzuba oobo buboola buyoobatenta amulilo, mbwaamba Mwami Yahuwah Singuzuzyoonse. Taakwe muyanda nuuba mutabi ngobayoosiilwa pe. Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. Mubuzuba mbwendiyoocita zintu eezi muyoolyatauka babi, bayooba mbuli twe kutusindi twanu\u201d Mbwaamba Yahuwah wamakamu. (Bala Malakayi 4:1-3.)"}, {"text_idx": "#000014", "text": "Eelyo basofweende mbobayootambwida cisubulo cibeelede zinyonyoonyo zyabo, Yahuwah waamba kuti bayoopya akumanina kunyeka. Kuti cintu cimwi \u201ccamanina kupya,\u201d kucinyina ciceede ca kuumpa."}, {"text_idx": "#000015", "text": "\u201cAmulange, miya yabantu yoonse Njiyangu; Muyawa wisi antoomwe awa mwana Njiyangu; Ooyo muntu uucita cinyonyoono uyoofwa.\u201d (Ezekiya 18:4)"}, {"text_idx": "#000018", "text": ". . . basofweede bayoofwidilila; Alimwi basinkondonyina a [Yahuwah], Mbweenya mbuli mweemvwe wamumusena, bayooyuminina. Bayoounduluka mu busi akuyabaila."}, {"text_idx": "#000019", "text": "Kolinda [Yahuwah], akubamba milazyo yakwe. Mpoonya Walo uyookusumpula kuti ukakone nyika; Eelyo basofweede banikudenauka, yebo unoolangilizya. Ime ndakamubona muntu uusofweede kalaa nguzu zipati, kalisakatizya mbuli musamu uutayumi matuvwu. Pele ulafwa akuyabaila, kolanga, taakwe nkwacilibonya; Ncobeni ndakasola kumuyandaula, pele nsyeekamujana pe. (Intembauzyo 37:9, 10, 20, 35-36, NKJV)"}, {"text_idx": "#000020", "text": "Mukwaamba baabo bayumya nsingo kutobela zibi zyabo, Yahuwah waamba kuti:"}, {"text_idx": "#000021", "text": "\u201cAmulange bayooba mbuli masizi, mulilo uyoobaumpa; tabakakonzyi kulivwuna kuzwa kunguzu zya mabangabanga aamulilo; ooyo tuunoli mulilo wakulisaazya, nokuba mulilo wakuyota! (Izaya 47:14)"}, {"text_idx": "#000022", "text": "Pele tede Bbaibbele lyaamba kuti bayoosubulwa \u201clyoonse kukabe kutamani\u201d?"}, {"text_idx": "#000023", "text": "\u201cLino myaka iili cuulu yaakumana, Saatani uyokwaangununwa kuzwa muntolongo, uyooinka kuyoocenga masi oonse aali muzyooko zyone zyanyika, nkokuti Gogi a Magogi. Saatani uyoobabunganya antoomwe kuti acite nkondo, banooli banji-banji cakuti bayooboneka mbuli musenga wankomwe yalwizi. Bakeenda munyika yoonse akuzinguluka cilawo cabasalali amunzi uuyandika. Pele mulilo wakaloka kuzwa kujulu, wabasyukuta boonse. Eelyo Siluuni wakabacenga wakafusilwa mubbibi lyamulilo wamabwe aasalufa, oomo munyama amusinsimi mubeji mobakabede. Nkabela bayoopenga sikati amasiku mane kukabe kutamani\u201d (Ciyubunuzyo 20:7-10)"}, {"text_idx": "#000025", "text": "\u201c \u2018Musela, izyalane aciindi citapimidwe bulamfu, nokuba ciindi cilamfu kweendelanya azintu zitola busena. Busanduluzi tabugeme bulamfu bwa ciindi eeco, pele bugeme kuti eeco nciindi cizwide moza . . . . Ooto twaambo tujisi bbala eeli tatweelede kuteelelwa mbotulembedwe bwini, pele kuteelelwa kuti eeci nciindi cilamfu citapimidwe.\u201d (#165, The New Strong\u2019s Expanded Dictionary of Bible Words.)"}, {"text_idx": "#000029", "text": "\u201c Alimwi mutanikuyoowi baabo bajaya mubili pele batakonzyi kujaya muzimo, pele amuyoowe Yooyo uukonzya kujaya muzimo amubili antoomwe mumulilo.\u201d (Mateyo 10:28)"}, {"text_idx": "#000030", "text": "Izyibalya Mulilo eelyo lyuumpa zinyonyoono ababisyi, liyokuumpilizya a lufu alwalo:"}, {"text_idx": "#000033", "text": "\u201cIme njoobanununakuzwa kunguzu zya cuumbwe; Ime njoobanununa kuzwa ku lufu. O Lufu, Ime njooba cisubulo cako! O Cuumbwe, Ime njooba kunyonyoonwa kwako!\u201d (Hosiya 13:14)"}, {"text_idx": "#000034", "text": "Kunyonyoona cibi, Saatani alufu nkokulangila kwa myoyo iisyomeka kuzwa kuciindi cokwa Adamu a Eva nibakoomoka lufu lwa Abela. Baluleme bayoobuka kuzwa kulufu bayoolila kukkomana kwalo kuti:"}, {"text_idx": "#000035", "text": "\u201cLufu lwazundwa. O lufu, lulikuli luboole lwako? O Lunyonyooko, nkulikuzunda kwako?\u201d (1 Bakolinto 15:54, 55)"}, {"text_idx": "#000036", "text": "Mililo iinyonyoona cibi ababisyi iyoosalazya nyika ayalo:"}, {"text_idx": "#000037", "text": "\u201cPele buzuba bwa . . . [Yahuwah] buyoosika mbuli mubbi akataa masiku, oomo majulu naayooyaamuka acoongo cipati, zilengwe moziyoonyeka akupya kupati; nyika amayake aali muli njiyo ziyokuumpilwa limwi.\u201d (2 Petulo 3:10)"}, {"text_idx": "#000038", "text": "Mulengi wesu uyooba nguulengulula. Eelyo nyika yaakusalazyigwa kufumbwa cisofweede cakali muli njiyo, Yahuwah uyoobamba Majulu mapya anyika mpya:"}, {"text_idx": "#000039", "text": "\u201cKumatalikilo Nduwe wakaanza ntalisyo zyanyika, julu milimo yamaanza Aako. Zyoonse eezi ziyooloba, pele Yebo unooliko, zyoonse ziyookulumpana mbuli cisani; mbuli cibaki Yebo uyoozipindula, mpoonya ziyoocinca. Yebo unooliwo mbubonya, myaka yako tiimani pe.\u201d (Intembauzyo 102:25-27)"}, {"text_idx": "#000042", "text": "Kukkomana kwa basaante kunooli kukkala munsaa Yahuwah Lwakwe, walo kwiinda mumisela iitamani, unookkala abasyomeka, aabo kwiinda mubulowa bwa Mwanaambelele, bakavwunwa kuzwa kucinyonyoono alufu lutamani."}, {"text_idx": "#000043", "text": "\u201cLino ndakabona julu lipya anyika mpya. Nkaambo julu lyakusaanguna anyika yakusaanguna zyakamana, alwizi lwakazimaana. Eelyo ndakabona munzi uusalala, Jelusalema mupya, kuboola ansi kuzwa kuli Yahuwah kujulu. Wakalibambidwe mbuli nabwiinga mbwalibambilila mulumi wakwe. Mpawo ndakamvwa jwi pati lyakazwa kucuuno cabwami lyakati, \u201cLino munzi wa Yahuwah wakkala akati kabantu! Yahuwah uyookkala ambabo, abalo bayooba bantu bakwe. Iiyi, Yahuwah lwakwe uyookkala ambabo, alimwi uyooba Leza wabo. Nkabela uyoosansamuna misyozi yabo. Takukooyooba limbi lufu, kuusa kulila, nikuba kuciswa. Zintu zyakale zyoonse zyamana.\u201d (Ciyubunuzyo 21:1-4)"}, {"text_idx": "#000044", "text": "Yahuwah takonzyi kusinganya naba omwe kuti akapenzyegwe cicisa lyoonse kukabe kutamani. Cisubulo Cakwe kuli basinkondonyika ncisubulo cabululami, kutali cisubulo cakujokezya cibi pe."}, {"text_idx": "#000045", "text": "Nkaambo Yahuwah wakiiyandisya nyika cakuti, Walo wakasungula Mwanaakwe Simuzyalwaalikke, kutegwa kufumbwa uusyoma muli Nguwe atafwidilili pele akabaa buumi butamani. Nkaambo Yahuwah taakatumina Mwanaakwe kuti azyoosinganye nyika; pele kwiinda muli Nguwe kuti ivwunwe. (Bala Johane 3:16-17.)"}, {"text_idx": "#000046", "text": "Kolyookezya kozyi kuti Taata Wakujulu ulaa luyando kuli nduwe. Walo uyoovwuna boonse baboola kuli Nguwe kabalaa kulusyomo."}, {"text_idx": "#000047", "text": "Bikkila maanu: Nokuba kuti babisyi tabakapenzyegwi lyoonse mumulilo uutaleki kuyaka, Mangwalo ayiisya kuti kuli mulilo uuvwilima ciindi coonse mumbalaa mpakkede Yahuwah: Ooyo ngo Mulilo Uutamani!"}]